alexandrainst/scandi-wiki huggingface dataset:
Hlutfall

Hlutfall er samband tveggja talna n og m, gefið með setningunni „n á móti m“ eða „n af hverjum m“ . Hlutfall má einnig setja fram sem almennt brot: n/m eða n:m, sem tugabrot eða hundraðshluta. Algeng hlutföll eru hálfur, þriðjungur og fjórðungur. Dæmi: „Helmingurinn féll á prófinu“, „1 af hverjum 3 les blöðin daglega“, eða „25% þjóðarinnar eru ólæs“. 

Hlutföll geta einnig verið óræð, t.d. pí, sem er ummál hrings á móti þvermáli og gullinsnið, sem algengt er í byggingarlist og myndlist. Í ljósmyndun og sjónvarpstækni er oftast notast við hlutföllin 3/2, 4/3 og 1/1, en breiðskjár hefur hlutföllin 16/9.

Tákn
Stærðfræðitáknið ∝ gefur til kynnaað tvö gildi séu í beinu hlutfalli við hvort annað,  merkir til dæmis að  A sé í beinu hlutfalli við B. Ef  þá væri .

Unicode-táknið fyrir þetta er U+221D.

Talnafræði
Norðausturleiðin

Norðausturleiðin (rússneska: Се́верный морско́й путь) er siglingaleið milli Atlantshafsins og Kyrrahafsins meðfram norðurströnd Rússlands. Stærstur hluti leiðarinnar er í ísi lögðu Norður-Íshafinu og hlutar hennar eru aðeins lausir við ís tvo mánuði á ári. 

Norðausturleiðin var, ásamt Norðvesturleiðinni, eftirsótt skipaleið þar sem hún styttir mjög ferðatímann frá Evrópu til Kína og Indlands, sérstaklega áður en Súesskurðurinn og Panamaskurðurinn voru opnaðir. Fyrstu könnunarleiðangrar á Norðurslóðum voru tilraunir til að finna þessar leiðir. Pómorar höfðu áður notað siglingaleið sem náði að ósum Jenisejfljóts. Meðal þeirra sem könnuðu Norðurslóðir í leit að Norðausturleiðinni voru Willem Barents, Henry Hudson, Semjon Desnjev og Vitus Bering en tveir þeir síðarnefndu náðu að sigla alla leiðina með hléum vegna íss. 

Með tilkomu útvarpssenda, gufuskipa og ísbrjóta varð fyrst mögulegt að nýta Norðausturleiðina til reglulegra siglinga. Sovétríkin lögðu mikla áherslu á notkun hennar og formleg opnun skipaleiðar norður fyrir Rússland var 1935. Þessari skipaleið hefur hnignað frá upplausn Sovétríkjanna 1990.

Hafnir 
Nokkrar hafnir á leiðinni eru íslausar allt árið. Þær eru (frá vestri til austurs): Múrmansk á Kólaskaga, Petropavlovsk á Kamtsjatka og Magadan, Vanino, Nakodka og Vladivostok í Kyrrahafinu. Aðrar hafnir eru yfirleitt nothæfar frá júlí fram í október eða er haldið opnum af kjarnorkuknúnum ísbrjótum.

Tengt efni 
 Norðvesturleiðin

Norðurslóðir
Skipaleiðir
Landafræði Rússlands
Þakning

Þakning í mengjafræði er haft um mengjasafn, sem uppfyllir það skilyrði að ef ákveðið mengi er hlutmengi í sammengi mengjasafnsins, þá er sagt að mengjasafnið sé þakning þess mengis. Ef mengjasafnið inniheldur aðeins opin mengi er talað um opna þakningu.

Formleg skilgreining: Ef C er safn mengja Uα, þar sem α er stak í vísamenginu A, táknað:
 
og mengið X er hlutmengi í C:

þá kallast C þakning mengisins X.

Hlutþakning er önnur ,,þrengri" þakning sama mengis X, þannig að sammengi hluttþakningarinnar er eiginlegt hlutmengi í sammengi þakningarinnar C.

Tengt efni 
 Heine-Borel skilyrði
 Þjappað mengi

Mengjafræði
Firðrúm

Firðrúm er hugtak í stærðfræði, sem á við mengi M ásamt firð d, táknað með (M,d). Um firðrúm (M,d) gilda eftirfarandi:

, þ.e. lengd milli tveggja staka í M er stærri en eða jöfn 0. 
 (samhverfa)
, þ.e. lengdin milli tveggja staka er 0 ef og aðeins ef stökin eru þau sömu.
 (þríhyrningsójafna)
fyrir öll stök x, y og z í M.

Firðrúm, þar sem sérhver Cauchyruna er samleitin, með markgildi í rúminu, er sagt fullkomið firðrúm.
Firðrúm hafa mikilvæga eiginleika og koma mikið við sögu í náttúruvísindum.

Tengt efni 
Staðall (stærðfræði)
Vigurrúm

Mengjafræði
Fullkomið firðrúm

Fullkomið firðrúm er firðrúm sem hefur þann eiginleika að sérhver Cauchyruna í því hefur markgildi sem einnig er í firðrúminu. Dæmi: Mengi rauntalna er fullkomið, en ekki mengi ræðra talna, því til er Cauchyruna af ræðum tölum sem hefur óræða tölu sem markgildi.

Tengt efni 
 Banach-rúm
 Vigurrúm
 Þjappað mengi

Mengjafræði
Staðall (stærðfræði)

Staðall (einnig nefndur norm) í stærðfræði er tiltekið fall, táknað með einu eða tveim lóðréttum strikum sitthvoru megin við stak v í vigurrúmi V, þ.e. ||v|| eða |v|, og gefur jákvæða tölu fyrir hvern vigur, nema núllvigurinn, en staðall hans er núll. Staðall er stundum kallaður lengd eða stærð staksins, þannig er staðall hliðstæða vigurrúms við firð í firðrúmi.

Skilgreining 
Látum  vera svið sem er annaðhvort rauntölusviðið  eða tvinntölusviðið . Látum  vera vigurrúm yfir .

Staðall á  er vörpun  sem uppfyllir eftirfarandi skilyrði:

  fyrir öll 
  ef og aðeins ef 
  fyrir öll  og fyrir öll 
  fyrir öll

Algengir staðlar vigurrúma 

 Evklíðski staðllinn

er algengasti staðallinni í Rn. gefur stærð vigurs skv. reglu Pýþagórasar. 

 1-staðllinn

 p-staðallinn

þar sem p≥ 1 . (p = 1 og p = 2 gefa staðlana hér að ofan.)

 Óendanlegi staðallinn

Línlegar varpanir 
Fyrir sérhverja gagntæka, línulega vörpun A má reikna staðal staks x þannig:

Eiginleikar staðla 
Tveir staðlar ||•||α og ||•||β í vigurrúmi V eru sagðir jafngildir ef til eru jákvæðar rauntölur C og D þ.a. 

fyrir öll x í V. 

Í endanlegu vigurrúmi eru allir staðlar jafngildir, t.d. eru ,  og  staðlarnir jafngildir í :

Tengt efni 
 Banach-rúm
 Fullkomið mengi
 Staðlað vigurrúm

Stærðfræði
Línuleg algebra
Cauchyruna

Cauchyruna er runa, nefnd eftir Augustin Louis Cauchy, þar sem fjarlægð tveggja samliggjandi staka minnkar eftir því farið er lengra frá fyrsta stakinu.

Þetta má setja fram sem , í firðrúmi sem hefur þann eiginleika að fyrir sérhverja jákvæða rauntölu ε > 0 er til náttúrleg tala N, þ.a. fyrir alla vísa m og n sem eru stærri en N gildi:

þar sem  táknar fjarlægðina milli  og .

Í fullkomnu firðrúmi hefur sérhver Cauchyruna markgildi í firðrúminu. Cauchyrunur gegna mikilvægu hlutverki í grannfræði og fallafræði.

Stærðfræði
Mengjafræði
Fallafræði
Mismengi

Mismengi, mismunamengi eða mengjamismunur er mengi, sem venslað er tveimur öðrum mengjum þannig að stök mismengis eru þau stök annars mengisins, sem ekki eru einnig stök í hinu. Til að tákna mismengi eru oftast notuð táknin ,,\" eða ,,-"  og lesið ,,mis". 

Dæmi: Tökum tvö mengi A og B:
  er mengi staka í A, sem ekki eru stöku í B
  er mengi staka í B, sem ekki eru stök í A.

Mismengið U \ A, þar sem U er grunnmengi, nefnist fyllimengi mengisins A.

Mengjafræði
Grunnmengi

Grunnmengi er mengi, sem inniheldur öll hugsanleg stök annara mengja í einhverjum skilningi, gjarnan táknað með U. Dæmi: ef unnið er með mengi af náttúrulegum tölum, þá er grunnmengið mengi náttúrlega talna,  og sömuleiðis ef unnið er með mengi af rauntölum þá er grunnmengið mengi rauntalna, . Grunnmengi er skv. skilgreiningu fyllimengi tómamengisins.

Ef unnið er með mengi, þar sem stökin eru mengi, þá inniheldur grunnmengið öll hugsanlegra mengi, þ.m.t. sig sjálft (grunnmengið er almengi), en það er í mótsögn við Zermelo Fraenkel mengjafræði. Russel mótsögnin felst í að skilgreina mengi allra þeirra mengja, sem ekki innihalda sjálft sig.

Mengjafræði
Noisettes

Noisettes (stundum skrifað NOISEttes) er ensk rokkhljómsveit stofnið 2003 í London

Breskar hljómsveitir
Reading and Leeds Festivals

Reading and Leeds Festivals (voru opinberlega Carling Weekend til 2008) eru par árlegra tónlistarhátíða sem haldnar eru í Reading og Leeds á Englandi af Festival Republic.

Enskar tónlistarhátíðir
Wembley-leikvangurinn

Wembley-leikvangurinn er knattspyrnuleikvangur í Wembley, London á Englandi. Hann rúmar 90.000 sæti og er þar með næststærsti leikvangur heims talið í fjölda sæta og sá stærsti ef miðað er við fjölda sæta undir skýli. Byggingu hans lauk 9. mars 2007.

Ensk íþróttamannvirki
Rodrigo y Gabriela

Rodrigo y Gabriela er mexíkósk tveggjamanna hljómsveit sem sérhæfir sig í því að spila hratt á kassagítara. Hún samanstendur af Rodrigo Sánchez og Gabriela Quintero.

Mexíkóskar hljómsveitir
Dirty Pretty Things (hljómsveit)

Dirty Pretty Things er ensk rokkhljómsveit stofnuð 2005.

Breskar hljómsveitir
Shy Child

Shy Child er rokksveit stofnuð í New York borg 2000 og hefur hún gefið út 3 plötur.

Bandarískar hljómsveitir
Biffy Clyro

Biffy Clyro er skosk rokksveit frá Ayrshire sem stofnuð var 1995. Sveitina skipa þeir Simon Neil (söngvari, gítarleiakri), James Johnston (bassaleikari, söngvari) og Ben Johnston (trommari, söngvari). Aðdáendahópur Biffy Clyro stækkaði til muna við útgáfu fjórðu plötu þeirra, Puzzle, sem gefin var út árið 2007. Gagnrýnendur tóku plötunni vel og seldist hún í yfir 100.000 eintökum á Bretlandi. Vinsældir sveitarinnar jukust enn frekar árin 2008 og 2009 þegar gefnar voru út smáskífurnar Mountains og That Golden Rule sem náðu báðar á topp tíu vinsældarlista yfir smáskífur á Bretlandi.

Plötur 
 Blackened Sky (2002)
 The Vertigo of Bliss (2003)
 Infinity Land (2004)
 Puzzle (2007)
 Only Revolutions (2009)
 Opposites (2013)
 Ellipsis (2016)
 A Celebration of Endings (2020)
 The Myth of the Happily Ever After (2021)

Skoskar hljómsveitir
Stofnað 1995
Dream Theater

Dream Theater er bandarísk rokkhljómsveit sem spilar framsækið þungarokk. Gítarleikarinn John Petrucci, bassaleikarinn John Myung og trommarinn Mike Portnoy stofnuðu hljómsveitina árið 1985, en sá síðastnefndi hætti í hljómsveitinni árið 2010. Í stað Portnoy gekk trommuleikarinn Mike Mangini til liðs við þá. 

Árið 2022 hlaut hljómsveitin Grammy-verðlaun (Best Metal Performance) fyrir lagið Alien af plötunni A View from the Top of the World (2021).

Breiðskífur 
 When Dream and Day Unite (1989)
 Images and Words (1992)
 Awake (1994)
 Falling into Infinity (1997)
 Metropolis Pt. 2: Scenes from a Memory (1999)
 Six Degrees of Inner Turbulence (2002)
 Train of Thought (2003)
 Octavarium (2005)
 Systematic Chaos (2007)
 Black Clouds & Silver Linings (2009)
 A Dramatic Turn of Events (2011)
 Dream Theater (2013)
 The Astonishing (2016)
 Distance over Time (2019)
A View from the Top of the World (2021)

Stuttskífa
 A Change of Seasons (1995)
 Wither (2009)

Meðlimir

Núverandi meðlimir 
 John Petrucci
 John Myung
 James LaBrie
 Jordan Rudess
 Mike Mangini

Fyrrverandi meðlimir 
 Mike Portnoy
 Kevin Moore
 Chris Collins
 Charlie Dominici
 Derek Sherinian

Tilvísanir

Tenglar 
 Opinber vefsíða Dream Theater

Bandarískar hljómsveitir
Bandarískar þungarokkshljómsveitir
Björk Guðjónsdóttir

Björk Guðjónsdóttir (f. 16. janúar 1954 í Keflavík) er forseti bæjarstjórnar Reykjanesbæjar og fyrrverandi þingmaður Sjálfstæðisflokksins í Suðurkjördæmi.

Fyrrum Alþingismenn
Þingmenn Sjálfstæðisflokksins

Íslenskar konur
Krani

Krani er ventill til að stjórna vökva og gasi.

Ventlar

la:Clepsydra
Cauchy-Schwarz ójafnan

Cauchy-Schwarz ójafnan (stundum aðeins nefnd ójafna Schwarz) er ójafna í stærðfræði, kennd við Augustin Louis Cauchy og Hermann Schwarz. Gildir um tvo vigra og segir að margfeldi summu ferninga liða hvors vigurs sé stærra eða jafnt ferningi af summu margfelda liða vigranna.

Dæmi um framsetningu:

Ef  og  eru liðir (geta einnig verið tvinntölur) tveggja vigra x og y þá gildir:

Má einnig setja fram með innfeldum:

eða með stöðlum, sem fæst þegar dregin er ferningsrót af ójöfnunni hér að ofan:

Heildisframsetning ójöfnunnar er:

Stærðfræði
Línuleg algebra
Grétar Mar Jónsson

Grétar Mar Jónsson (f. 29. apríl 1955 í Hafnarfirði) er fyrrverandi þingflokksformaður og alþingismaður fyrir Frjálslynda flokkinn í Suðurkjördæmi, á árunum 2007-2009.

Fyrrum Alþingismenn
Þingmenn Frjálslynda flokksins
Guðbjartur Hannesson

Guðbjartur Hannesson (3. júní 1950 á Akranesi - 23. október 2015) var alþingismaður og oddviti Samfylkingarinnar í Norðvesturkjördæmi. Guðbjartur sat á Alþingi á árunum 2007 til 2015 og var forseti Alþingis í nokkra mánuði árið 2009.

Guðbjartur varð ráðherra 2. september 2010 og tók sæti sem heilbrigðis- og félagsmálaráðherra í aðdraganda þess að nýtt velferðarráðuneyti varð til með sameiningu heilbrigðisráðuneytis og félags- og tryggingamálaráðuneytis. Guðbjartur var velferðarráðherra á árunum 2011-2013.

Hann lauk kennaraprófi frá Kennaraháskóla Íslands 1971 og starfaði sem kennari í fjöldamörg ár. Guðbjartur var skólastjóri Grundaskóla á Akranesi 1981-2007, allt þar til hann tók sæti á Alþingi.

Guðbjartur sat í bæjarstjórn Akraness 1986-1998, sat í bæjarráði 1986-1998, sem formaður bæjarráðs 1986-1989 og 1995-1997 og var forseti bæjarstjórnar 1988-1989, 1994-1995 og 1997-1998.

Guðbjartur lést 23. október 2015, 65 ára að aldri, eftir snarpa baráttu við krabbamein.

Alþingismenn
Þingmenn Samfylkingarinnar

Fólk fætt árið 1950
Fólk dáið árið 2015
Forsetar Alþingis
Guðfinna S. Bjarnadóttir

Guðfinna S. Bjarnadóttir (f. 27. október 1957 í Keflavík) var alþingismaður Sjálfstæðisflokksins í Reykjavíkurkjördæmi norður á árunum 2007-2009. Hún var rektor Háskólans í Reykjavík 1998-2007.

Fyrrum Alþingismenn
Þingmenn Sjálfstæðisflokksins

Íslenskar konur
Íslenskir sálfræðingar
Gunnar Svavarsson

Gunnar Svavarsson (f. 26. september 1962) er fyrrverandi forseti bæjarstjórnar Hafnarfjarðarbæjar og fyrrverandi alþingismaður Samfylkingarinnar í Suðvesturkjördæmi.

Fyrrum Alþingismenn
Þingmenn Samfylkingarinnar
Herdís Þórðardóttir

Herdís Þórðardóttir (f. 31. janúar 1953) var þingmaður fyrir Sjálfstæðisflokkinn í Norðvesturkjördæmi á árunum 2007-2009. Hún tók sæti á Alþingi í kjölfar fráfalls Einars Odds Kristjánssonar.
Fyrrum Alþingismenn
Þingmenn Sjálfstæðisflokksins

Íslenskar konur
Hundraðshluti

Hundraðshluti eða prósent er heiti á einingalausri tölu sem á við hlutfall, þar sem nefnarinn er talan 100. Setja má fram hundraðshluta í orðum , t.d. einn af hundraði, 3 af hundraði o.s.frv. Notað er prósentutáknið „%“ til auðkenna hundraðshluta, t.d. mætingin var 100 %, líkurnar eru innan við 50 %, 1 til 2 % velja þessa leið. Hundraðshluti er yfirleitt ekki gefinn með fleirum en tveimur aukastöfum, t.d. vextrinir voru 4,95%. 

Til að breyta tugabroti í hundraðshluta er margfaldað með tölunni 100, t.d. 0,5*100% = 50%, 0,01*100% = 1%. Hundraðshlutar geta einnig verið stærri en 100, t.d. verðið hefur hækkað um 118% á tímabilinu.

Talað er um að eitthvað sé að hundrað hundruðustu ef það er 100 prósent (dæmi: Nú sjáum við fyrirtækið starfa að hundrað hundruðustu).  Sé það t.d. 75%, þá er það sjötíu og fimm hundruðustu.

Tilvísanir

Tengt efni 
 einn-af hugtök (prómill, ppm, ppb...)

Stærðfræði
Karl V. Matthíasson

Karl V. Matthíasson (f. 12. ágúst 1952 á Akureyri) er íslenskur prestur og  fyrrverandi þingmaður fyrir Samfylkinguna og Frjálslynda flokkinn í Norðvesturkjördæmi. Hann sagði sig úr Samfylkingunni snemma árs 2009, gekk til liðs við Frjálslynda flokkinn og bauð sig fram fyrir hann í Alþingiskosningunum 2009 en náði ekki á þing.

Fyrrum Alþingismenn
Þingmenn Samfylkingarinnar
Þingmenn Frjálslynda flokksins
Íslenskir prestar
Kjartan Ólafsson (f. 1953)

Kjartan Ólafsson (f. 2. nóvember 1953 í Reykjavík) var þingmaður fyrir Sjálfstæðisflokkinn í Suðurkjördæmi á árunum 2004-2009 og áður fyrir Suðurlandskjördæmi 2001-2003.
Fyrrum Alþingismenn
Þingmenn Sjálfstæðisflokksins
Marke

Marke (ítalska: Marche) er fjalllent og hæðótt hérað á Mið-Ítalíu með landamæri að San Marínó og Emilía-Rómanja í norðri, Toskana í norðvestri, að Úmbríu i vestri, Latíum og Abrútsi í suðri og Adríahafinu í austri. Íbúar héraðsins eru um 1,5 milljón (2020) og búa þeir í 246 sveitarfélögum. Höfuðstaður héraðsins er Ankóna.

Sýslur (province)

Tenglar 

 www.regione.marche.it

Héruð Ítalíu
Milljónarfélagið

Milljónarfélagið var útgerðarfélag sem í raun hét P.J. Thorsteinsson & Co og var með höfuðstöðvar á Sundbakka í Viðey á árunum 1907-1914. Viðey var valinn sem aðalmiðstöð félagsins vegna þess að í Reykjavík vantaði höfn, vatnsveitu og rafmagn. 

Félagið nefndist svo vegna þess að hlutafé félagsins átti að vera miljón krónur sem samsvaraði ríkisútgjöldum stofnárið. Helstu hvatamenn að stofnun þess voru Pétur J. Thorsteinsson á Bíldudal og Thor Jensen í Reykjavík auk danskra fjármálamanna, aðallega Aage Møller og Christian Rasmussen í firmanu A.T. Møller & Rasmussen í Leith. Stofnfundur var haldinn í Kaupmannahöfn árið 1907. Eignir Péturs á Bíldudal, Patreksfirði og í Hafnarfirði runnu sem hlutafé til félagsins og námu 205 þúsundum. Félagið lét reisa tvær hafskipabryggjur í Viðey, hafnarbakka, fiskverkunarhús, sem járnbrautarteinar tengdu við bryggjurnar, og kola- og saltgeymslur. Milljónarfélagið varð aldrei það stórveldi sem að var stefnt og árið 1914 - eftir aðeins 6 ár - fór það á
hausinn og tók þá Handelsbanken í Kaupmannahöfn Stöðina (Sundbakka) upp í skuldir.

Tengt efni 
 Sundbakki

Tenglar 
 Miljónarfélagið kemur til sögunnar; greinarhluti í Lesbók Morgunblaðsins 1983

Íslensk sjávarútvegsfyrirtæki
Viðey
Örlygur Hálfdanarson

Örlygur Hálfdanarson (21. desember 1929 - 30. október 2020) var íslenskur bókaútgefandi. Hann rak lengi vel Bókaútgáfuna Örn og Örlyg, en stofnaði síðar Íslensku bókaútgáfuna. 

Örlygur fæddist í Viðey, og átti heima í þorpinu sem stóð á Sundbakka á austurenda eyjarinnar frá 1907 til 1943. Hann ólst þar upp í húsi sem var byggt á fjölunum af kútter Ingvari sem fórst við Viðey 1906. Örlygur var virkur meðlimur í Viðeyingafélaginu og leiðsagði oft fólki um eyna, enda æði fróður um sögu hennar frá fyrstu tíð.  

Örlygur var einnig talsmaður þess að reisa Viðeyjarstofu eftir upprunalegum teikningum, þegar og ef hús Strætisvagna Reykjavíkur á Lækjartorgi yrði rifið og sagði að þar með kæmi bygging sem rímaði vel við átjándu og nítjándu aldar hús við Lækjargötu og Austurstræti. Viðeyjarstofa átti að vera tveggja hæða hús samkvæmt upphaflegum teikningum, en varð aldrei nema einlyft. 

Íslenskir bókaútgefendur
Íslenskir ritstjórar
Menntaskóli Borgarfjarðar

Menntaskóli Borgarfjarðar er einkarekinn menntaskóli með aðsetur í Borgarnesi. Skólinn var stofnaður árið 2006 en kennsla hófst haustið 2007. Hann er eini menntaskólinn í Borgarfirði og þjónar nokkuð stóru svæði en fyrir eru tveir háskólar í sveitarfélaginu.

Skólahúsið var ekki fullbúið við skólasetningu á fyrsta starfsári svo kennt var í öðrum húsum í Borgarnesi. Arkitektastofan Kurtogpí.

Stærstu hluthafar í skólanum eru Sparisjóður Mýrasýslu, Borgarbyggð, Skorradalshreppur, Loftorka, Kaupfélag Borgfirðinga og Nepal hugbúnaður en að auki eru 150 minni hluthafar í fyrirtækinu.

Nám til stúdentsprófs við skólann tekur að jafnaði 3 ár en alls býður skólinn upp á 3 námsbrautir; félagsfræðibraut, náttúrufræðibraut og almenna braut. Annarpróf tíðkast ekki, heldur er notað námsmat sem byggist á virkni nemandans jafnt og þétt allt árið. Kennslu aðferðir byggjast að miklu leyti á upplýsingatækni og eiga allir nemendur möguleika á að fá Macbook tölvu leigða af skólanum (þó að það sé valfrjálst er skylda að hafa með sér tölvu). Skólameistari er Kolfinna Jóhannesdóttir.

Við skólann er nemendafélag, NMB, en auk þess hefur Ungmennahúsið Mímir aðstöðu í nemendarými í kjallara skólans. Það má því segja að við skólann séu starfandi tvö nemendafélög.

Neðanmálsgreinar

Tengill 
 Menntaskóli Borgarfjarðar

Íslenskir framhaldsskólar
Þjóðfáni

Þjóðfáni er fáni, sem er flaggað sem tákni lands eða þjóðar. Íslenski fáninn var opinberlega tekinn í notkun 17. júní 1944.

Fánar
Hnífur

Hnífur er einjárnungur og eggvopn og skiptist í blað og skaft, en haldið er utan um skaftið þegar hnífi er beitt. Sá endi hnífsblaðsins sem gengur upp í skaftið nefnist tangi. Hnífsblaðið er tvískipt: Í fyrsta lagi er það bitið sem nefnist egg. Flatvegur blaðsins, ofan á hnífsblaðinu, nefnist bakki (nema að hnífurinn sé tvíeggja, en þá er enginn slíkur). Ysti hlutinn er svo oddurinn. Í sjálfsskeiðungsskafti nefnist milligerðin, sem er úr járni, skíði. En hnífsblaðið á vasahníf má samkvæmt íslenskum lögum ekki vera lengra en 12,5 sentímetrar.

Tegundir 
Hnífar eru til í hinum ýmsu tegundum:

 Skeiðahnífur (rýtingur eða dálkur) — t.d. hnífur sem er gerður til að geyma hann í skeiðum (slíðri)
 Skurðarhnífur — hnífur sem læknar nota við uppskurð
 Lindahnífur — hnífur sem er borinn við belti
 Beituhnífur — með tvíeggjuðum oddi og var hafður til að skera beitu. Með oddinum voru stungin göt á skinnið á beitusel

Þjóðtrú 
Ýmis þjóðtrú tengist hnífum, t.d. sú að ef vinur gefur manni hníf muni hann skera á vináttuna. Þess vegna er við hæfi að krefjast málamyndagjalds þegar hnífur er gefinn svo að ekki sé um eiginlega gjöf að ræða.

Tengt efni 
 Byssustingur
 Sverð

Áhöld
Neslistinn

Neslistinn er framboðslisti á Seltjarnarnesi. Bæjarmálafélag Seltjarnarness var stofnað 23. apríl 1990. Félagið er fyrsta bæjarmálafélag í sveitarfélögum landsins. Síðan hefur félagshyggjufólk víða um land fylgt fordæmi þess.

Bæjarmálafélag Seltjarnarness hefur boðið fram Neslistann sveitarstjórnarkosninga síðan 1990. Í kosningunum 1990 hlaut listinn 34,4% atkvæða og tvo fulltrúa í bæjarstjórn. Kjörtímabilið á eftir, 1994, hlaut listinn 45,7% og þrjá fulltrúa í bæjarstjórn. Árið 1998 fékk Neslistinn 34,7% og tvo fulltrúa í bæjarstjórn. Í kosningunum 2002 hlaut Neslistinn 39,7% atkvæða og þrjá fulltrúa í bæjarstjórn. Í kosningum árið 2006 hlaut framboðið 32,8% atkvæða og tvo fulltrúa í bæjarstjórn.

Bæjarfulltrúar frá stofnun hafa verið: Siv Friðleifsdóttir, Guðrún Katrín Þorbergsdóttir, Katrín Pálsdóttir, Eggert Eggertsson, Högni Óskarsson, Sunneva Hafsteinsdóttir, Guðrún Helga Brynleifsdóttir og Árni Einarsson.

Sjá einnig 
 Bæjarstjórnarkosningar á Seltjarnarnesi

Tengill 
Vefsíða Neslistans

Seltjarnarnes
Íslenskir stjórnmálaflokkar
Stjörnuskoðunarfélag Seltjarnarness

Stjörnuskoðunarfélag Seltjarnarness er eina félag áhugamanna um stjörnuskoðun og stjörnufræði á Íslandi og eru félagar í því um 300 talsins. Aðsetur félagsins er í Valhúsaskóla á Seltjarnarnesi. Uppi á þaki skólans er hvolfþak sem hýsir aðalsjónauka félagsins. Hann er af gerðinni JMI NGT-18 og er spegill hans 46 cm í þvermál. Þetta er stærsti stjörnusjónauki landsins og hafa félagsmenn aðgang að honum.

Félagið á einnig tvo aðra stjörnusjónauka. Annars vegar 10 tommu Schmidt-Cassegrain sjónauka frá Meade og hins vegar 14 tommu Schmidt-Cassegrain sjónauka frá Celestron. Sá hinn síðari er fyrsti sjónauki félagsins.

Saga Stjörnuskoðunarfélagsins nær yfir rúm þrjátíu ár en félagið var stofnað þann 11. mars árið 1976 og voru stofnfélagar tuttugu talsins. Fyrsti formaður félagsins var Þorsteinn Sæmundsson stjörnufræðingur.

Stjörnuskoðunarfélagið er opið öllum áhugamönnum um stjörnuskoðun og stjörnufræði. Félagsmenn greiða félagsgjöld árlega sem varið er í starfsemi félagsins. Á hverju ári stendur félagið fyrir margvíslegum spennandi uppákomum og ber þar helst að nefna námskeið í stjörnuskoðun, útgáfu fréttabréfa, sólskoðun og stjörnuskoðun fyrir almenning auk ýmiss annars.

Tenglar 
Heimasíða félagsins
Stjörnufræðivefurinn 

Seltjarnarnes
Stjörnuskoðun
Ragnar Sólberg Rafnsson

Ragnar Sólberg Rafnsson eða Zolberg (f. 2. desember 1986, Hafnarfirði) er söngvari, gítarleikari og einn aðal lagahöfunda hljómsveitarinnar Sign. Ragnar og bróðir hans, Egill Örn Rafnsson, eru synir Rafns Jónssonar, trommuleikara. Ragnar á tvö önnur systkini þau Helgu Rakel Rafnsdóttur og Rafn Inga Rafnsson. 

Ragnar gekk í sænsku hljómsveitina Pain Of Salvation árið 2012 og hefur gefið út tvær plötur með þeim. Hann var látinn fara úr hljómsveitinni árið 2017.

Íslenskir tónlistarmenn
Lúðvík Bergvinsson

Lúðvík Bergvinsson (f. 29. apríl 1964 í Kópavogi) var þingmaður fyrir Samfylkinguna í Suðurkjördæmi.
Íslenskir lögfræðingar
Fyrrum Alþingismenn
Þingmenn Samfylkingarinnar

Vestmannaeyingar
Þingmenn Alþýðuflokksins
Hærusveppir

Hærusveppir (fræðiheiti: Inocybe) eru stór ættkvísl sveppa sem mynda svepprót með trjám. Til þessarar ættkvíslar teljast nokkur hundruð tegunda sveppa. Hatturinn er oftast brúnn eða brúnleitur og hnýfður. Með aldrinum klofnar hattbarðið svo það virðist kögrað eða hært. 

Margar tegundir hærusveppa innihalda mikið magn af sveppaeitrinu múskaríni og þar sem mjög erfitt er að greina ætar tegundir frá eitruðum er ekki mælt með því að neinir sveppir af þessari ættkvísl séu étnir. Hættulegasta tegundin er Inocybe patouillardii sem getur valdið dauða.

Dæmi um tegundir sem hafa fundist á Íslandi:
Topphæringur (Inocybe fastigiata),
Gráhæringur (Inocybe lacera),
Rauðhæringur (Inocybe dulcamara)
Fóthæringur (Inocybe decipens)

Eitursveppir
Kögursveppaætt
Paraíba

Paraíba er fylki í norðaustur-Brasíliu. Fylkishöfuðborgin er João Pessoa.

Fylki Brasilíu